रेबेल विल्सन

**रेबेल मेलानी एलिझाबेथ विल्सन** (जन्म **मेलानी एलिझाबेथ बाउंड्स** २ मार्च १९८०) एक ऑस्ट्रेलियन अभिनेत्री, विनोदकार, लेखक, गायिका आणि निर्माता आहे. २००३ मध्ये ऑस्ट्रेलियन थिएटर फॉर यंग पीपलमधून पदवी घेतल्यानंतर, विल्सनने एसबीएस कॉमेडी मालिका *पिझ्झा* (२००३-२००७) मध्ये टॉलाच्या भुमीकेत काम करण्यास सुरुवात केली आणि नंतर स्केच कॉमेडी शो *द वेज* (२००६-०७) मध्ये दिसली. तिने *बोगन प्राइड* (२००८) ही म्युझिकल कॉमेडी मालिका लिहिली, निर्मिती केली आणि त्यात अभिनय केला. युनायटेड स्टेट्समध्ये गेल्यानंतर लवकरच, विल्सन २०११ मध्ये *ब्राइड्समेड्स* आणि *ए फ्यू बेस्ट मेन या* कॉमेडी चित्रपटांमध्ये दिसला.

२०१२ मध्ये, विल्सन *व्हॉट टू एक्स्पेक्ट व्हेन यू आर एक्स्पेक्टिंग*, *स्ट्रक बाय लाइटनिंग* आणि *बॅचलोरेट* या कॉमेडी चित्रपटांमध्ये दिसली, ज्यामुळे *व्हरायटी* मासिकाने तिला "२०१३ ची टॉप टेन कॉमिक्स" असे नाव दिले. तिने म्युझिकल कॉमेडी *पिच परफेक्ट*  मालीकेत (२०१२-२०१७) मध्ये फॅट एमीची भूमिका साकारली, ज्याने तिला अनेक पुरस्कार नामांकन आणि विजय मिळवून दिले, ज्यात सर्वोत्कृष्ट ब्रेकथ्रू परफॉर्मन्ससाठी एमटीव्ही मूव्ही अवॉर्ड आणि चॉइस मूव्ही अभिनेत्रीसाठी टीन चॉइस अवॉर्ड यांचा समावेश आहे. २०१६ मध्ये, ती *हाऊ टू बी सिंगल* आणि *ग्रिम्सबी*  या चित्रपटांमध्ये दिसली.

विल्सनने *सुपर फन नाईट* (२०१३) मध्ये लिखाण केले आणि अभिनय देखील केला, जी एक दूरचित्रवाणी सिटकॉम होती जी एबीसी वर  प्रसारित झाली. २०१९ मध्ये, तिने *इजन्ट इट रोमँटिक* यामध्ये पहिल्या मुख्य भूमिकेत काम केले. *द हसल* (२०१९) मध्ये तिने पेनी रस्टची भूमिका केली आणि ती ॲन हॅथवे सोबत दिसली. *कॅट्स* (२०१९) मध्ये तिने जेनीएनिडॉट्स म्हणून पात्र सादर केले जे टी.एस. इलियटच्या कवितेवर आधारीत होते. *जोजो रॅबिट* (२०१९) या ड्रामा चित्रपटात फ्रौलिन रहमच्या भूमिकेसाठी, विल्सनला मोशन पिक्चरमधील कलाकारांच्या उत्कृष्ट कामगिरीसाठी स्क्रीन ॲक्टर्स गिल्ड पुरस्कारासाठी नामांकन मिळाले होते. २०२२ मध्ये, तिने नेटफ्लिक्स कॉमेडी चित्रपट *सीनियर इयर* मध्ये काम केले, ज्याची ती सह-निर्माता देखील होती.

## वैयक्तिक जीवन 
रेबेल मेलानी एलिझाबेथ विल्सन यांचा जन्म २ मार्च १९८० रोजी सिडनी, न्यू साउथ वेल्स, ऑस्ट्रेलिया येथे झाला. तिचे पालक व्यावसायिकरित्या कुत्रे पाळतात. तिने १९९७ मध्ये तिने ९९.३ रँकिंग मिळवून, फूड टेक्नॉलॉजीमध्ये राज्यात द्वितीय क्रमांकासह तिचे उच्च माध्यमिक प्रमाणपत्र पूर्ण केले.

विल्सनला तीन भावंडे आहेत: बहिणी लिबर्टी आणि ॲनालिझ (ज्या "अनार्ची" नाव वापरतात) आणि एक भाऊ, जो "रायट" नाव वापरतो.   

तिने न्यू साउथ वेल्स विद्यापीठात प्रवेश घेतला व २००९ मध्ये बॅचलर ऑफ आर्ट्स (थिएटर आणि परफॉर्मन्स स्टडीज) आणि बॅचलर ऑफ लॉ पदवी मिळवली. तिने वकील होण्याची योजना आखली, परंतु अभिनय करण्यासाठी युनायटेड स्टेट्सला गेली.

## वैयक्तिक जीवन 
जुलै २०१५ मध्ये, विल्सनने अमेरिकन बंदुकी कायद्यांमध्ये कडकपणा आणन्याबाबत पाठिंबा दर्शविला.  विल्सन ही नॅशनल फुटबॉल लीगच्या लॉस एंजेलस रॅम्सची चाहती आहे. 

सप्टेंबर २०१२ पासून २०१५ पर्यंत विल्सन आणि तिचा *ब्राइड्समेड्सचा* सह-कलाकार, ब्रिटिश अभिनेता मॅट लुकास, वेस्ट हॉलीवूडमध्ये एकत्र राहत होते. नोव्हेंबर २०२२ मध्ये इन्स्टाग्रामवर, तिने सरोगसीद्वारे जन्मलेली तिच्या पहिल्या मुलीच्या जन्माची घोषणा केली. विल्सनने जून २०२२ मध्ये इंस्टाग्रामवर सार्वजनिकपणे लेस्बियन असल्याचे जाहिर केले.

तिने २०२० मध्ये  कमी करणे हे तिचे ध्येय बनवले आणि नोव्हेंबर २०२० पर्यंत तसे केले. विल्सनने सांगितले की ती कशी दिसते यावर तिला नेहमीच आत्मविश्वास होता, परंतु आता तिला तिचा आत्मविश्वास वाढलेला वाटतो.

## संदर्भ 
वर्ग:शॉर्टी पुरस्कार विजेते
वर्ग:हयात व्यक्ती
वर्ग:इ.स. १९८० मधील जन्म
वर्ग:ऑस्ट्रेलियन व्यक्ती